INDOKOLÁS
 Keszü Község Önkormányzata Képviselőtestületének
Keszü Község településképi védelméről szóló 
13/2018. (XII.18.) önkormányzati rendeletet módosító 8/2020. (IX.14.) önkormányzati rendelethez

A jogalkotásról szóló 2010. évi CXXX. törvény (Jat.) 18. §-a szerint a Képviselő-testületet tájékoztatni kell a javasolt szabályozás szükségességéről, továbbá ismertetni kell a jogi szabályozás várható hatásait. A jogszabály tervezetét az alábbiakkal indokolom:


ÁLTALÁNOS INDOKOLÁS


A rendelet célja Keszü Község épített környezetének megőrzése, sajátos településképének társadalmi bevonás és konszenzus által történő védelme és alakítása, valamint a településképi követelményekkel és a településkép-érvényesítési eszközökkel kapcsolatos szabályok módosítása, egy helyi védett épület törlése a védett értékek listájáról, illetve a rendelet megfeleltetése a magasabb rendű jogszabályoknak.

RÉSZLETES INDOKOLÁS

Az 1. §-hoz
A rendelkezés módosítja az ófalú településrészen a temető területén építhető tetők minimális és maximális hajlásszögét. A rendelkezés célja, hogy a lehető legköltséghatékonyabban lehessen új ravatalozó épületet építeni. A változtatás egy meghatározott területre vonatkozik, amely a terület funkciójánál fogva nagymértékben elkülönül a településrész többi telkétől. Ugyancsak a temető sajátosságából adódóan nem nagyon korlátozott a területen az építési lehetőség, így a tető hajlásszögére megadott széles mérettartomány településképi problémát nem okozhat. 

A 2. §-hoz
A rendelkezés tartalmazza a rendelet hatálybalépésének idejét.


